**Eidsvoll kommune : Prosjekt Nærvær**.

**Bakgrunn:** Forskning har vist at fokus på nærværsfaktorer i hele organisasjonen gir som resultat økt nærvær og derved et bedre arbeidsmiljø som vil bli til glede for den enkelte arbeidstaker, hele virksomheten og tilslutt for samfunnet.

Organisasjoner som lykkes i å skape en nærværskultur kjennetegnes oftes på følgende forhold:

* God tydelig og inkluderende ledelse.
* Riktig bruk av kompetanse.
* Arbeidstakerne opplever mestring i jobben og blir sett.
* Arbeidstakerne føler å ha innflytelse på egen arbeidshverdag
* Får utfordringer og muligheter til utvikling.

**Nærværsfaktor**: I forskningen blir det skilt mellom positive og negative nærværsfaktorer.

Positive nærværsfaktorer er forhold ved virksomheten og arbeidet som gjør at arbeidstakeren får lyst til å gå på jobben. Mens negative nærværsfaktorer er forhold ved virksomheten og arbeidet som «tvinger» arbeidstakeren til å gå på jobb, f.eks redd for å miste jobben ved fravær.

**Prosjektmål** *:Å videreutvikle arbeidsmiljøet i de kommunale virksomhetene ved fokus på nærværsfaktorene og danne en nærværskultur*.

**Gjennomføring** : Alle virksomhetene gis en innføring i prosjektet og leverer inn til virksomhetsleder forslag på nærværsfaktorer de mener skal ha fokus i deres virksomhet, deretter holdes det et allmannamøte hvor de ansatte kommer fram til et antall nærværfaktorer som skal prioriteres og gis fokus.

**Vurdering** : Utviklingen av prosjektet skal måles ved en *nærværsprosent* .Virksomhetene må før oppstart notere nåsituasjonen, ut i fra denne prosenten må virksomheten sette seg mål.( for eksempel 94 %).

**Prosjektledelse :** Prosjektet skal gjennomføres på virksomhetsnivå og ledes av virksomhetsleder, men det er opp til personalledelsen å ha en overordnet ledelse siden det skal være et prosjekt for kommunes totale virksomhet.